ПРОТОКОЛ № 34
от заседанието на Комисия по правни въпроси 
на Висшия съдебен съвет, проведено на 09 ноември 2015 г.

Днес, 09 ноември 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	 ЮЛИАНА КОЛЕВА 						
ЧЛЕНОВЕ:		 СВЕТЛА ПЕТКОВА
						 ЮЛИЯ КОВАЧЕВА 
			 КАРОЛИНА НЕДЕЛЧЕВА					           НЕЗАБРАВКА СТОЕВА

На заседанието присъстват експертните сътрудници на комисията: Саша   Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:

-  Решение на Комисия „Международна дейност“ по протокол № 43/05.11.2015 г., т. 2 относно предложение до постоянните комисии на ВСС да посочат в двуседмичен срок теми във връзка с намерението за провеждане на конференция с международно участие.

- Решение на Групата на председателите на постоянните комисии на ВСС по протокол № 6 от 09.11.2015 г., т.1 и т.2 относно изготвяне на образец на обобщената информация, която се изпраща до Министерство на правосъдието и Европейската комисия.

Д Н Е В Е Н   Р Е Д:

1. ОТНОСНО: Предложения от работната група за изменение и допълнение на Правилника за администрацията в съдилищата.

КОМИСИЯТА ПО ПРАВНИ ВЪПРОСИ
Р Е Ш И:

1.1.	Предложението за изменение и допълнение на чл. 104 от Правилника за администрацията в съдилищата, обсъдено в работната група с цел изменение и допълнение на ПАС, да се изпрати на съдилищата от апелативно, окръжно и районно ниво за изразяване на становище. 
1.2.	Одобрява  останалите предложения за промяна в Правилника за администрацията в съдилищата с направените забележки.

2. ОТНОСНО: Писмо от председателя на Върховния касационен съд относно заявление на проф. Лазар Груев с искане за изплащане на обезщетение по реда на чл. 225 от ЗСВ.

КОМИСИЯТА ПО ПРАВНИ ВЪПРОСИ
Р Е Ш И:

2.1.  Налице са условията на чл. 225  от Закона за съдебната власт, съгласно събраната информация.
2.2. Изпраща решението на председателя на Върховния касационен съд.

3. ОТНОСНО:  Становище от Елиан Василев Стамболийски – директор на ОД на МВР – Кюстендил за Ивайло Илиев – кандидат за административен ръководител – районен прокурор на Районна прокуратура гр. Кюстендил.

                                КОМИСИЯТА ПО ПРАВНИ ВЪПРОСИ
Р Е Ш И:

3.1. Елиан Стамболийски не е от лицата посочени в разпоредбата на чл. 7 от Правилата за избор на административен ръководител на органите на съдебната власт, поради което не следва да бъде публикувано на интернет страницата на Висш съдебен съвет.
3.2. ИЗПРАЩА становището на Комисията по професионална етика и превенция на корупцията за съобразяване, поради наличието на оценка на нравствените качества на кандидата в него.

4. ОТНОСНО: Решение на КАОСНОСВ по пр. № 37/03.10.2015 г. т.15  относно „Интерактивна карта на съдебните райони в Република България“.

			КОМИСИЯТА ПО ПРАВНИ ВЪПРОСИ
Р Е Ш И:

4.1. Предлага „Интерактивна карта на съдебните райони в Република България“ да съдържа информация относно натовареността на съдилищата за последните три години.
4.2. Дава възможност на членовете на комисията да изразят становище и да направят предложения относно „Интерактивна карта на съдебните райони в Република България“.

5. ОТНОСНО: Решение на Комисия „Международна дейност“ по пр. № 42/04.11.2015 г., т.17.

КОМИСИЯТА ПО ПРАВНИ ВЪПРОСИ
Р Е Ш И:

5.1.  Приема за сведение отговора от членовете и наблюдателите на ЕМСС за механизма на формиране на възнагражденията на съдиите (магистратите).

6. ОТНОСНО: Решение на Комисия „Международна дейност“ по пр. № 42/04.11.2015 г., т.1 относно въпросник във връзка с предприетите на национално ниво действия за прилагане на Препоръка СМ/Rec (2010) 12 относно съдиите: независимост, ефективност и отговорности.

КОМИСИЯТА ПО ПРАВНИ ВЪПРОСИ
Р Е Ш И:

6.1. Възлага на Мартин Величков – главен експерт – юрисконсулт в дирекция „Правна“ да изготви проект на отговори на въпросника във връзка с предприетите на национално ниво действия за прилагане на Препоръка СМ/Rec (2010) 12 относно съдиите: независимост, ефективност и отговорности.

7. ОТНОСНО: Заповед на министъра на правосъдието, с която е утвърден образец на Декларация по чл. 45, ал. 1 от ЗСВ относно имотното състояние и произхода на средствата за придобиване на имуществото на кандидатите за инспектори на Инспектората към Висшия съдебен съвет.

КОМИСИЯТА ПО ПРАВНИ ВЪПРОСИ
Р Е Ш И:

7.1. Приема за сведение заповедта на министъра на правосъдието, с която е утвърден образец на Декларация по чл. 45, ал. 1 от ЗСВ относно имотното състояние и произхода на средствата за придобиване на имуществото на кандидатите за инспектори на Инспектората към Висшия съдебен съвет.

8. ОТНОСНО: Становище на съдиите от Първо отделение на Върховния административен съд във връзка с решение на Комисията по правни въпроси по пр. № 26/07.09.2015 г. т. 3.

КОМИСИЯТА ПО ПРАВНИ ВЪПРОСИ
Р Е Ш И:

8.1. Приема за сведение становището на съдиите от Първо отделение на Върховния административен съд във връзка с решение на Комисията по правни въпроси по пр. № 26/07.09.2015 г. т. 3.
 
ДОПЪЛНИТЕЛНИ ТОЧКИ :

9. ОТНОСНО: Решение на Комисия „Международна дейност“ по протокол № 43/05.11.2015 г., т. 2 относно предложение до постоянните комисии на ВСС да посочат в двуседмичен срок теми във връзка с намерението за провеждане на конференция с международно участие.

КОМИСИЯТА ПО ПРАВНИ ВЪПРОСИ
Р Е Ш И:

9.1. Предоставя информацията на членовете на комисията, които в двуседмичен срок да направят предложения до Комисия „Международна дейност“

10. ОТНОСНО: Решение на Групата на председателите на постоянните комисии на ВСС по протокол № 6 от 09.11.2015 г., т.1 и т.2 относно изготвяне на образец на обобщената информация, която се изпраща до Министерство на правосъдието и Европейската комисия.

КОМИСИЯТА ПО ПРАВНИ ВЪПРОСИ
Р Е Ш И:

10.1.  Възлага на Мартин Величков – главен експерт – юрисконсулт в дирекция „Правна“ да изготви проект на образец на обобщената информация за периода от месец януари 2015 г. до сега за изпълнение на препоръките от Доклада на Европейската комисия от месец януари 2015 г. от страна на Комисията по правни въпроси.

ПРЕДСЕДАТЕЛ
НА КОМИСИЯТА:	/П/	     
                          ЮЛИАНА КОЛЕВА